Yhdysvaltain senaatti

Yhdysvaltain senaatti () on Yhdysvaltain kaksikamarisen kongressin ylähuone.

Senaatilla on muutamia kongressin alahuoneelta eli Yhdysvaltain edustajainhuoneelta puuttuvia oikeuksia, kuten ratifioinnin ehtona olevien sopimusten hyväksyminen. Molemmat huoneet voivat esitellä lakiehdotuksia, mutta perustuslain mukaan senaatti ei voi kuitenkaan tehdä aloitetta veroja koskevista laeista. Tullakseen voimaan kaikki ehdotukset vaativat sekä edustajainhuoneen että senaatin hyväksynnän.

Senaatissa on sata jäsentä. Jokaista osavaltiota edustaa asukasmäärästä riippumatta kaksi senaattoria. 3. tammikuuta 2023 lähtien senaatti on koostunut 48 demokraatista, 49 republikaanista ja kolmesta sitoutumattomasta jäsenestä, jotka äänestävät demokraattien mukana.

Puheenjohtaja
Yhdysvaltain varapresidentti on senaatin puheenjohtaja. Hän saa äänestää vain senaatin äänten mennessä tasan. Hänen poissa ollessaan virkaa hoitaa senaattorien keskuudesta valittu puheenjohtaja pro tempore, joka on tavan mukaan enemmistöpuolueen virkaiältään vanhin senaattori. Käytännön puheenjohtajan työ delegoidaan yleensä virkaiältään nuoremmille senaattoreille (toisinaan myös vähemmistöpuolueelle), jotta toimintatavat tulisivat heille tutuksi.

Senaattorien valinta
Kunkin senaattorin kausi kestää kuusi vuotta. Vaalit järjestetään joka toinen vuosi ja senaattoreista valitaan kerralla kolmasosa. Senaattorit on jaettu kolmeen "luokkaan" (class) ja kunkin osavaltion senaattorit kuuluvat joko luokkiin 1 ja 2, 1 ja 3 tai 2 ja 3: esimerkiksi vuonna 2000 valittiin ykkösluokan senaattorit, vuonna 2002 kakkosluokan senaattorit ja vuonna 2004 kolmosluokan senaattorit.

Osavaltioiden senaattipaikat on jaettu luokkiin niin, että kussakin luokassa on mahdollisimman lähelle sama määrä senaattoreita. Jotta uuden osavaltion mahdollisesti liittyessä Yhdysvaltoihin taataan, että senaatista valitaan jatkossakin kerralla kolmasosa, uuden osavaltion senaattoriparista vähintään yksi istuu alle kuusi vuotta ja toinen istuu häntä kaksi tai neljä vuotta vähemmän. Jos yhdessä luokassa on vähemmän senaattoreita kuin kahdessa muussa, yksi uusi senaattori tulee siihen luokkaan ja toisen senaattorin luokka valitaan kolikonheitolla; jos kahdessa luokassa on vähemmän senaattoreita kuin yhdessä, he tulevat noihin kahteen luokkaan ja kummankin senaattorin luokittelu päätetään kolikonheitolla.

Senaatin vaalissa koko osavaltio on yhtä vaalia. 44 osavaltiossa puolueet järjestävät esivaalit, joiden voittajat ovat ehdolla varsinaisessa vaalissa. Puolueen senaattoriehdokkaaksi valitaan useimmissa osavaltioissa eniten esivaalissa ääniä saanut ehdokas; joissain osavaltioissa järjestetään esivaalien toinen kierros, jos kukaan ehdokas ei saa enemmistöä annetuista äänistä. Yleisessä vaalissa senaattoriksi valitaan eniten ääniä saanut ehdokas (pluraliteettijärjestelmä). Kuudessa muussa osavaltiossa vaalitapa on erilainen:
Georgiassa ja Louisianassa on käytössä kaksivaiheinen kierrosvaalitapa. Georgiassa kaksivaiheinen kierrosvaalitapa on sekä puolueen sisäisessä esivaalissa että varsinaisessa vaalissa. Louisianassa ei järjestetä puolueiden omia esivaaleja lainkaan, vaan kaikki ehdokkaat ovat samalla äänestyslipulla ensimmäisellä kierroksella puolueesta riippumatta. Kummassakin osavaltiossa järjestetään toinen kierros, jos kukaan ei saa äänten enemmistöä.
Kaliforniassa ja Washingtonissa esivaalit ovat kaikille ehdokkaille yhteiset puolueesta riippumatta.
Mainessa ja Alaskassa edustajat valitaan  siirtoäänivaalitavalla järjestettävässä enemmistövaalissa, jossa äänestäjä asettaa ehdokkaat vaalilippuun paremmuusjärjestykseen. Jos kukaan ei saa enemmistöä ykköspaikoista, vähiten ykköspaikan ääniä saanut karsitaan ensimmäisessä laskennassa. Seuraavassa laskennassa lasketaan kakkospaikan äänet, ja jos kukaan ei saa niistäkään enemmistöä, vähiten kakkospaikan ääniä saanut karsitaan ja niin edelleen. Kussakin laskennassa karsitaan yksi ehdokas niin kauan, kunnes jollakulla ehdokkaista on laskennan päätteeksi enemmistö äänistä. Mainessa vaalitapaa käytetään sekä puolueiden sisäisissä esivaaleissa että varsinaisessa vaalissa. Alaskassa esivaalit ovat kaikille ehdokkaille yhteiset puolueesta riippumatta, ja neljä eniten ääniä saanutta ehdokasta etenevät varsinaiseen vaaliin.

Nykyiset senaattorit 
 Tilanne lokakuussa 2023
 Nimen edessä oleva järjestysnumero tarkoittaa senaattorin luokkaa. Ensimmäisen luokan kongressikausi päättyy 2025, toisen 2027 ja kolmannen 2029.
 Suluissa oleva kirjain tarkoittaa senaattorin puoluetta: D = demokraatit, R = republikaanit, I = sitoutumaton (independent). DFL ja D-NPL ovat Minnesotan ja Pohjois-Dakotan paikallispuolueita, jotka ovat osa demokraattista puoluetta.

Alabama
 2. Tommy Tuberville (R)
 3. Katie Britt (R)

Alaska
 2. Dan Sullivan (R)
 3. Lisa Murkowski (R)

Arizona
 3. Mark Kelly (D)
 1. Kyrsten Sinema (I)

Arkansas
 2. Tom Cotton (R)
 3. John Boozman (R)

Kalifornia
 2. Alex Padilla (D)
 1. Laphonza Butler (D)

Colorado
 2. John Hickenlooper (D)
 3. Michael Bennet (D)

Connecticut
 3. Richard Blumenthal (D)
 1. Chris Murphy (D)

Delaware
 2. Chris Coons (D)
 1. Tom Carper (D)

Florida
 3. Marco Rubio (R)
 1. Rick Scott (R)

Georgia
 2. Jon Ossoff (D)
 3. Raphael Warnock (D)

Hawaii
 3. Brian Schatz (D)
 1. Mazie Hirono (D)

Idaho
 2. Jim Risch (R)
 3. Mike Crapo (R)

Illinois
 2. Dick Durbin (D)
 3. Tammy Duckworth (D)

Indiana
 3. Todd Young (R)
 1. Mike Braun (R)

Iowa
 2. Joni Ernst (R)
 3. Chuck Grassley (R)

Kansas
 2. Roger Marshall (R)
 3. Jerry Moran (R)

Kentucky
 2. Mitch McConnell (R)
 3. Rand Paul (R)

Louisiana
 2. Bill Cassidy (R)
 3. John Kennedy (R)

Maine
 2. Susan Collins (R)
 1. Angus King (I)

Maryland
 3. Chris Van Hollen (D)
 1. Ben Cardin (D)

Massachusetts
 2. Ed Markey (D)
 1. Elizabeth Warren (D)

Michigan
 2. Gary Peters (D)
 1. Debbie Stabenow (D)

Minnesota
 2. Tina Smith (DFL)
 1. Amy Klobuchar (DFL)

Mississippi
 2. Cindy Hyde-Smith (R)
 1. Roger Wicker (R)

Missouri
 3. Eric Schmitt (R) 
 1. Josh Hawley (R)

Montana
 2. Steve Daines (R)
 1. Jon Tester (D)

Nebraska
 2. Pete Ricketts (R)
 1. Deb Fischer (R)

Nevada
 3. Catherine Cortez Masto (D)
 1. Jacky Rosen (D)

New Hampshire
 2. Jeanne Shaheen (D)
 3. Maggie Hassan (D)

New Jersey
 2. Cory Booker (D)
 1. Bob Menendez (D)

New Mexico
 1. Martin Heinrich (D)
 2. Ben Ray Luján (D)

New York
 3. Chuck Schumer (D)
 1. Kirsten Gillibrand (D)

Pohjois-Carolina
 2. Thom Tillis (R)
 3. Ted Budd (R)

Pohjois-Dakota
 3. John Hoeven (R)
 1. Kevin Cramer (R)

Ohio
 3. J. D. Vance (R)
 1. Sherrod Brown (D)

Oklahoma
 2. Markwayne Mullin (R)
 3. James Lankford (R)

Oregon
 2. Jeff Merkley (D)
 3. Ron Wyden (D)

Pennsylvania
 3. John Fetterman (D)
 1. Bob Casey, Jr. (D)

Rhode Island
 2. Jack Reed (D)
 1. Sheldon Whitehouse (D)

Etelä-Carolina
 2. Lindsey Graham (R)
 3. Tim Scott (R)

Etelä-Dakota
 2. Mike Rounds (R)
 3. John Thune (R)

Tennessee
 2. Bill Hagerty (R)
 1. Marsha Blackburn (R)

Texas
 2. John Cornyn (R)
 1. Ted Cruz (R)

Utah
 3. Mike Lee (R)
 1. Mitt Romney (R)

Vermont
 3. Peter Welch (D)
 1. Bernie Sanders (I)

Virginia
 2. Mark Warner (D)
 1. Tim Kaine (D)

Washington
 2. Patty Murray (D)
 1. Maria Cantwell (D)

Länsi-Virginia
 2. Shelley Moore Capito (R)
 1. Joe Manchin (D)

Wisconsin
 3. Ron Johnson (R)
 1. Tammy Baldwin (D)

Wyoming
 2. Cynthia Lummis (R)
 1. John Barrasso (R)

Historia 
Senaatti kokoontui ensimmäisen kerran 4. maaliskuuta 1789 New Yorkin Federal Hallissa. Vuosina 1790–1800 kongressi kokoontui Philadelphiassa ja vuodesta 1800 se on kokoontunut Washingtonissa.

Vuonna 1856 demokraatteja edustanut kongressiedustaja Preston Brooks pieksi republikaaneja edustaneen senaattori Charles Sumnerin kävelykepillään senaatin istuntosalissa. Tapaus, joka kulkee nimellä Charles Sumnerin kepitys, johti melkein senaattorin kuolemaan.

Pukukoodi 
Senaatissa työskentelevä henkilökunta on perinteisesti vaatinut senaattoreita noudattamaan pukukoodia, jonka mukaan miehillä tulee noudattaa business attire -pukukoodia, eli olla päällään puku ja kravaatti. Pukukoodi koskee myös senaatissa vierailevia henkilöitä. Enemmistöjohtaja Chuck Schumer kuitenkin ilmoitti 19. syyskuuta 2023, että "senaattorit saavat valita, miten he pukeutuvat istuntosalissa. Minä tulen pitämään jatkossakin pukua". Erityisesti demokraattien ensimmäisen kauden senaattorin John Fettermanin pukeutuminen on herättänyt keskustelua pukukoodista. Fetterman suosii huppareita ja shortseja, joita hän on käyttänyt mm. tavatessaan presidentti Joe Bidenin.

Lähteet

Kirjallisuutta

Aiheesta muualla 

Yhdysvaltain senaatin virallinen sivusto 

Seulonnan keskeiset artikkelit